තෙල්දෙණිය උඩිස්පත්තුව කඩතුරා ගල්ලෙනේ රහසේ ජීවත්වන තරුණ නරේන්ද්‍රසිංහ කුමරු ඒ අවට ප්‍රදේශවල ඇවිදීම ප්‍රිය කළේය. කුරුකොහොගම උඩිස්පත්තුව කිට්ටුව පිහිටා ඇත. දිනක් එහි යමින් සිටි තරුණ කුමරු එක් වෙල්යායක ළිඳක දිය නාමින් සිටි තරුණ රූමත් ස්ත්‍රියක් දුටුවේය. රජුගේ සිත ගිය මේ තරුණිය සොයා පසු කල රාජ දූතයෝ ඇය සොයා ගියහ. ඒ වන විට ඇය තරුණයෙකු හා විවාහයට පොරොන්දු දී තීන්දු වී තිබුණි. රාජ පුරුෂයෝ ඒ කිසිවකට කන් නුදුන්නහ. දෙමාපියෝ ඇය රජ වාසලට යැවීමට බෙහෙවින් කැමති වූහ. ඇය ද විලාප තබමින් එයට අකැමැත්ත පළ කළාය. එදින වාද විවාද මැද කරුවල විය. රාජ දූත පිරිස කුරුකොහොගම ප්‍රභූ නිවසක රාත්‍රී නතර වී පසුදා උදෑසන ඇගේ අකැමැත්ත අදෝනා විලාප මැද බලෙන් ඇය උඩිස්පත්තුව, තෙල්දෙණිය හරහා කුණ්ඩසාල රජ වාසල දක්වා ගෙනඒම ආරම්භ කළහ.
රාජදුත්යන් තරුණිය රැගෙන රජ වාසලට ගියේ කොහේ හරහාද?
උඩිස්පත්තුව, තෙල්දෙණිය හරහා